Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szabályairól szóló 3/2003. (I. 25.) BM—GKM—KvVM együttes rendelet.
Paragraph Index: 318

4. Vasúti építmények és jármûvek használatbavétele, üzembe helyezése A vasúti építményekre vonatkozó hatósági használatbavételi engedély és a jármûvekre vonatkozó üzembe helyezési engedély csak használatra alkalmas építményre és jármûre kérhetõ a jogszabályokban és a létesítési engedélyekben foglaltak szerint. A hatósági használatbavételi eljárást — jármûvek esetében üzembe helyezést — a használati, üzemi-, mûszaki alkalmasság és biztonság elbírálása szempontjából szükséges bizonylatok figyelembevételével, és próbák alapján kell lebonyolítani, szem elõtt tartva a létesítési engedélyben foglalt elõírások, feltételek teljesítését. Az engedélyesnek a vasúti építmény üzembe helyezését a hatósági használatbavételi engedély alapján kell elvégeznie. A vasút üzemeltetõjének gondoskodnia kell a vasúti építményeknek a közlekedésbiztonságot kielégítõ állapotáról és az építmények nyilvántartásáról is. Az üzemeltetõnek mindenkor lehetõvé kell tennie a vasúti építmények hatósági ellenõrzését.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes